Transporto teisė

Transporto teisė - teisės šaka; visuma teisės normų, reguliuojančių visuomeninius santykius transporto srityje.

Teisės pošakiai 
Pagal transporto rūšis - geležinkelių transporto teisė, kelių transporto teisė, vandens transporto (vidaus vandenų, jūrų) teisė, oro transporto teisė. Pagal visuomeninių santykių reguliavimo metodus - viešoji ir privatinė transporto teisė. Gali būti išskiriama
 civilinė transporto teisė - civiliniai santykiai (transporto pardavimas-pirkimas, nuoma, lizingas ir kt.) civilinė atsakomybė transporto srityje, draudimo teisė,
 baudžiamoji transporto teisė: baudžiamieji teisės pažeidimai (baudžiamosios veikos, administraciniai teisės pažeidimai) transporto srityje, atsakomybė už juos, sankcijos
 administracinė transporto teisė: transporto priemonių reglamentavimo ypatumai, transporto sistemos pagrindai, atsakingi subjektai (valdymo institucijos kaip Susisiekimo ministerija ir kt.), kelių teisė.

Teisės šaltiniai 
Išskiriami nacionaliniai, tarptautiniai, viršnacionaliai teisės šaltiniai. Pagal rūšis - įstatymai, tarptautinės sutartys, teismų sprendimai, mokslo doktrina ir kiti. TSRS ir posovietinės erdvės valstybės nacionaliniai įstatymai yra kodifikuoti teisės aktai. Lietuvos transporto teisės šaltiniai - Kelių transporto kodeksas, Vidaus vandenų transporto kodeksas, Geležinkelių transporto kodeksas.